Makaron
Makaron on teraviljajahust ja veest valmistatud toiduaine. Tavaliselt seest õõnes. Eestis on makarone tarbitud juba 19. sajandist alates. Makaron on saanud oma nimetuse itaalia keelest maccheroni. Kõik toru- jm kujulised tainatooted (makaronid, nuudlid, spagetid) on eesti keeles saanud nimetuse makaronide järgi ja neid kutsutakse makaronitoodeteks. Makaronitooteid on väga palju ja erinevaks kasutuseks fettuccine, tagliatelle, pappardelle (eri laiusega lintnuudlid), farfalle (liblikmakaronid), fusilli (spiraalmakaronid), orzo (otstarbelt supimakaronid, kujult riisiterataolised), cannelloni, tortellini (mõlemad on täidisega makaronid, esimesi on nimetatud ka rullmakaronideks), conchiglie teokarbid (vigurmakaronid).